Julius Müller

**Julius Müller** (* 10. apríl 1801, Brieg, Pruské kráľovstvo† 27. september 1878, Halle an der Saale, Pruské kráľovstvo) bol nemecký protestantský teológ.

## Životopis
Julius Müller sa narodil 10. apríla 1801 v pruskom meste Brieg (dnešné poľské mesto Brzeg). Pochádzal z rodiny protestantského pastora *Karla Daniela Müllera* a jeho manželky *Juliane*. Jeho starším bratom bol významný nemecký historik, archeológ a klasický filológ Karl Otfried Müller (17971840), jeho mladší brat, Eduard Müller (18041875), bol zas uznávaným pedagógom a filológom.

Julius Müller študoval právo a následne protestantskú teológiu na univerzitách vo Vroclave, Göttingene a Berlíne.

V roku 1825 sa stal farárom v dolnosliezskej obci Schönbrunn (dnes poľská obec Strużyna).

V roku 1831 sa habilitoval na univerzite v Göttingene, začal prednášať praktickú teológiu a pedagogiku a súčasne pôsobil ako univerzitný kazateľ. V roku 1834 bol vymenovaný za mimoriadneho profesora.

V roku 1835 sa stal profesorom dogmatiky na univerzite v Marburgu. V akademickom roku 1838/1839 bol dokonca jej rektorom.

Od roku 1839 sa jeho novým pôsobiskom už natrvalo stala univerzita v Halle an der Saale.

Müller bol vplyvným stúpencom tzv. *Pruskej evanjelickej únie*. V roku 1846 sa podieľal na sformulovaní jej teologických pilierov. Müller napokon aj vo svojom spise *Die evangelische Union, ihr Wesen und göttliches Recht* [Evanjelická únia, jej podstata a božské právo] z roku 1854 dokázal, že luteránska dogmatika je v principiálnych otázkach v súlade s kalvínskou vieroukou.

V septembri roku 1848 bol Müller jedným zo zakladajúcich členov tzv. *[[Deutscher Evangelischer Kirchentag]]*.

V roku 1850 založil Müller spolu s Augustom Neanderom (17891850) a Karlom Immanuelom Nitzschom (17871868) odborný teologický časopis *Deutsche Zeitschrift für christliche Wissenschaft und christliches Leben* (existoval do roku 1861), ktorý sa *de facto* stal tlačovým orgánom tzv. *[[Vermittlungstheologie]]*, nemeckého protestantského teologického smeru 19. storočia, ktorého cieľom bola pozitívna teologická reflexia moderných prírodných a historických vied a súčasnej filozofie.

Müller však zaiste nebol vyhraneným stúpencom *[[Vermittlungstheologie]]*, pretože zároveň sympatizoval s charizmatickým pietistickým hnutím *Erweckungsbewegung*, ku ktorému ho priviedol jeho dobrý priateľ a kolega August Tholuck.

Müller sa vo svojom azda najvýznamnejšom diele *Die christliche Lehre von der Sünde* [Kresťanská náuka o hriechu] vyprofiloval ako odporca (teologického) liberalizmu, pretože ľudské úsilie o (absolútnu) autonómiu chápal ako príčinu a počiatok hriechu.

Julius Müller zomrel 27. septembra 1878 v Halle an der Saale.

## Výber z diela
* *Über den Gegensatz des Protestantismus und des Catholicismus.*
* *[https://archive.org/stream/diechristlichel00muelgoog#page/n7/mode/2up Die christliche Lehre von der Sünde.]*
* ''Das Verhältniß der dogmatischen Theologie zu den antireligiösen Richtungen der gegenwärtigen Zeit''.
* *[https://books.google.sk/books?id=E9-vEMMzXwIC&pg=PP1&dq=Julius+M%C3%BCller+Die+erste+Generalsynode+der+evangelischen+Landeskirche+Preu%C3%9Fens.&hl=en&sa=X&ved=0ahUKEwia5u6p7OjUAhVBSRoKHQ3EDoQQ6AEIKjAA#v=onepage&q=Julius%20M%C3%BCller%20Die%20erste%20Generalsynode%20der%20evangelischen%20Landeskirche%20Preu%C3%9Fens.&f=false Die erste Generalsynode der evangelischen Landeskirche Preußens.]*
* *[https://books.google.sk/books/about/Das_christliche_Leben_seine_Entwickelung.html?id=Mt83ngAACAAJ&redir_esc=y Das christliche Leben.]*
* *[https://books.google.sk/books?id=z_srAAAAYAAJ&printsec=frontcover&dq=Julius+M%C3%BCller+Die+evangelische+Union,+ihr+Wesen+und+g%C3%B6ttliches+Recht.&hl=en&sa=X&ved=0ahUKEwjyl6XK7OjUAhXC6xoKHe0lBpgQ6AEIKjAA#v=onepage&q=Julius%20M%C3%BCller%20Die%20evangelische%20Union%2C%20ihr%20Wesen%20und%20g%C3%B6ttliches%20Recht.&f=false Die evangelische Union, ihr Wesen und göttliches Recht.]*
* *[https://books.google.sk/books?id=QGYrAAAAYAAJ&printsec=frontcover&dq=Julius+M%C3%BCller+Dogmatische+Abhandlungen.&hl=en&sa=X&ved=0ahUKEwjdrKzZ7OjUAhXHWRoKHY-cBJAQ6AEIJzAA#v=onepage&q=Julius%20M%C3%BCller%20Dogmatische%20Abhandlungen.&f=false Dogmatische Abhandlungen.]*

## Literatúra
* KÖGEL, Rudolf. *Müller, Julius.* In: *Allgemeine Deutsche Biographie*. Band 22. Leipzig: Duncker & Humblot, 1885. S. 638 – 641. (dostupné online)
* KÄHLER, Martin. *D. Julius Müller Der Hallische Dogmatiker: Gest. 27 September 1878*. 1878.
* SCHULTZE, Leopold. *Julius Müller. Mittheilungen aus seinem Leben*. Bremen: 1879.
* GRAF, Friedrich Wilhelm. *Art.* *Müller, Julius*. In: *Biographisch-Bibliographisches Kirchenlexikon.* Band 6. 1993. S. 275 – 294.
* MEHLHAUSEN, Joachim. *Müller, Julius*. In: Theologische Realenzyklopädie 23. 1994. S. 394 –399.
* AXT-PISCALAR, Christine. *Müller, Julius.* In: *Neue Deutsche Biographie*. Band 18. Berlin: Duncker & Humblot, 1997. ISBN 3-428-00199-0. S. 326 – 327. (dostupné online).
* WILLI, Hans-Peter. *Unbegreifliche Sünde. „Die christliche Lehre von der Sünde“ als Theorie der Freiheit bei Julius Müller (1801 – 1878)*. Berlin: Walter de Gruyter, 2003. ISBN 3-11-017742-0. ([dostupné online](https://books.google.sk/books?id=xwEBq58-c1IC&pg=PA5&lpg=PA5&dq=Unbegreifliche+S%C3%BCnde.+%E2%80%9EDie+christliche+Lehre+von+der+S%C3%BCnde%E2%80%9C+als+Theorie+der+Freiheit+bei+Julius+M%C3%BCller+(1801+%E2%80%93+1878).&source=bl&ots=iX41OeaYOe&sig=Cqamw91JV1R88HeGZmcmavu-w8w&hl=en&sa=X&ved=0ahUKEwjUvcj68OjUAhVBPhQKHWvICdIQ6AEIUjAH#v=onepage&q=Unbegreifliche%20S%C3%BCnde.%20%E2%80%9EDie%20christliche%20Lehre%20von%20der%20S%C3%BCnde%E2%80%9C%20als%20Theorie%20der%20Freiheit%20bei%20Julius%20M%C3%BCller%20(1801%20%E2%80%93%201878).&f=false))

## Referencie


## Externé odkazy
* https://portal.dnb.de
* http://www.catalogus-professorum-halensis.de

## Zdroj

Kategória:Protestantskí teológovia
Kategória:Nemeckí vysokoškolskí pedagógovia
Kategória:Nemeckí teológovia